procesaur/Wiki.mk huggingface dataset:
Претседателски избори во Русија (2012)

Претседателски избори во Русија се одржале на 4 март 2012 година. На изборите имало официјално пет пријавени кандидати од кои четири биле претставници од регистрирани партии а еден бил независен кандидат. На овие избори како новина било продолжувањето на мандатот на претседателот, односно на шест години.
Единствена Русија на конгресот во Москва на 24 септември 2011 година, рускиот претседател Дмитриј Медведев го предложил неговиот претходник, Владимир Путин да застане на претседателската функција во 2012 година. Понудата била прифатена од страна на Путин. Путин веднаш му понудил на Медведев да застане на чело на Обединета Русија по кое Медведев станал премиер.
Рускиот премиер Владимир Путин добил 63,64% од гласовите. Со овие избори, Путин обезбедил рекорден трет мандат во Кремљ.
Чифлиг

:''Тука води поимот чифлик. За другите значења на поимот, видете ја појаснителната страница.''
Чифлиг (поретко и како чифлик; |çiftlik; |çiflig, |τσιφλίκι) — турски поим за означување на систем за управување со земјата во Отоманското Царство. Пред чифлишкиот систем, во империјата се користел тимарскиот систем. Со почетокот на распадот на империјата, силните воени офицери започнале да бараат земјиштето кои им било доверено на управување од султанот да премине во рацете на нивните синови. Овој систем траел од XVI век па сè до распадот на Отоманското Царство во 1919 година.
1 Историја
Во Отоманското Царство пред чифлишкиот систем на управување со териториите во примена бил тимарскиот систем, кој овозможувал времено владеење со освоените територии и прибирање на даноците од поданиците и приходите од обработливото и необработливото земјиште за сметка на отоманската држава, што претставувало награда на заслужните офицери во армијата. Ако офицерот починал или се откажал од служба тогаш земјиштето се враќало назад во посед на султанот со цел да се распредели на друго лице. Тимарскоиот систем се применувал од XIV до XVI век. Во 1528 година повеќе од 87% од земјиштето официјално му припаѓало на султанот, остатокот бил во посед на разни религиозни организации. Меѓутоа овој систем функционирал сè додека се освојувале нови територии како напредувала отоманската армија во освојувањето. Кога освојувањата запреле во Европа и кога империјата почнала да губи територии, тимарскот систем доживеал колапс.
Претходно, во тимарскиот систем, поданиците живееле во релативно либерален систем. Во чифлишкиот систем, поданиците биле обични слуги, исполичари, морале да слугуваат многу денови кај чифлигџиите и голем процент од приносите на нивните имоти биле одземани. Тоа довело до миграција на поданиците надвор од контрола на чифлигџијата или високо во планините каде што чифлигџиите немале голема контрола и авторитет. Новиот опресивен систем довел и до зголемена поддршка на националните востанија против отоманското ропство на повеќе места на Балканот.
Пакет аранжман (албум)

Пакет аранжман е музички албум издаден во 1981 година од загребачкиот Југотон. Изведувачите биле три белградски групи: Идоли, Шарло Акробата и Електрични оргазам. Продуцент на албумот бил Енцо Лесиќ, а сниматели во Белградското студио "Друга маца" биле Душан Васиљевиќ и Мирослав Цветковиќ. Омотот бил направен од Милинко Стефановиќ (насловната страница) и Горан Вејвода (внатрешната страна), а омотот уметнички го обработил Бранко Гавриќ.
1 Значење
Овој албум важи за еден од најдобрите и најзначајните во југословенската рок музика, бидејќи со неоговото објавување започнува периодот на „новиот бран“ кој ја променил насоката на југословенската рок сцена во текот на осумдесеттите и деведесеттите години на дваесеттиот век.
Во книгата „ЈУ 100 - најдобрите албуми на југословенската рок и поп-музика“, Душко Антониќ и Даниел Штрбац албумот ''Пакет аранжман'' го сместиле на второто место на најдобри албуми веднаш по албумот на Идоли Одбрана и последни денови кој бил на првата позиција.
2 Песни на албумот
#, Изведувач, Песна, Траење
1, Идоли, „Маљчики“, 3:22
2, Идоли, „Пластика“, 1:44
3, Идоли, „Schwule uber Europa“, 4:27
4, Идоли, „Америка“, 8:12
5, Електрични оргазам, „Крокодили долазе“, 3:09
6, Електрични оргазам, „Златни папагај“, 2:07
7, Електрични оргазам, „Ви“, 1:50
8, Шарло Акробата, „Она се буди“, 4:00
9, Шарло Акробата, „Око моје главе“, 2:45
10, Шарло Акробата, „Мали човек“, 2:15
11, Шарло Акробата, „Нико као ја“, 1:33
3 Поврзано
*Идоли
*Шарло Акробата
*Електрични оргазам
Шепнувачот

„Шепнувачот“ (|Il suggeritore) е првиот роман од италијанскиот писател Донато Каризи. Книгата е издадена во 2009 година од Лонганези (|Longanesi) co ISBN 8-830-42644-X. Македонскиот превод е од Горица Попова во издание на Матица Македонска од 2011 година.
1 Фабула
Во непозната земја се пронајдени гробишта на детски леви раце. Во претходните денови има серија на киднапирања на мали девојчиња на возраст од 9 до 13 години. За решавање на случајот на помош на специјалната единица е додаден киминологот Д-р Горан Гавила. Но, со понатамошните анализи на теренот се открива уште една детска рака, ампутирана на начин поинаков на од другите, така што последното дете останува живо. На тимот му се приклучува и експертот за детски грабнувања, агентот Мила Васкес. Приказната ги открива грозните злосторства на повеќе криминалци од минатото на градот, полека приближувајќи му се на серискиот убиец, одговорен за смртта на петте девојчиња. Роман кој ќе ве натера да го читате без здив до псоледната страница.
Велосипедизам на Летните олимписки игри 2012 - екипен спринт за жени

Екипниот спринт за жени на Летните олимписки игри 2012 во Лондон, Велика Британија, се одржал на лондонскиот велопарк на 2 август.
Екипниот спринт започнал со квалификации, кога најдобрите осум екипи продолжиле во првото коло (4. против 5., 3. против 6., 2. против 7. и 1. против 8.). Четирите победнички екипи од првото коло се натпреварувале за медали, каде најдобрите две екипи се натпреварувале за злато, додека останатите две екипи се бореле за бронзата. Преостанатите екипи биле сместени од петтото до осмото место според времињата од првото коло.
Кристина Фогел и Миријам Велте од Германија го освоиле златниот медал со време од 32,798 секунди. Кина го освоила сребрениот медал, а Австралија бронзата.
1 Распоред
Сите времиња се според UTC+1
Датум, Време, Коло
Четврток, 2 август 2012, <b>16:00, <b>Квалификации и финале
2 Резултати
2.1 Квалификации
Место, Земја, Велосипедисти, Резултат, Забелешка
1, Гонг ЏинџиеГуо Шуанг, 32,447, К, СР
2, Викторија ПендлтонЏесика Варниш, 32,526, К, СР*
3, Кристина ФогелМиријам Велте, 32,630, К
4, Карли МекулокАна Мирес, 32,825, К
5, Ивон ХејгенарВили Канис, 33,253, К
6, Санди КлерВиржини Киф, 33,638, К
7, Љубов ШуликаОлена Чиос, 33,708, К
8, Даниела ЛареалМаријаестела Вилера, 34,320, К
9, Ле Еун-ЈиЛе Хие-Јин, 34,636
10, Дијана ГарсијаЈулијана Гавирија, 34,870
* К = квалификувани; СР = светски рекорд
* Возењето на Варниш и Пендлтон за Велика Британија се случуло пред тоа на Гонг и Гуо од Кина и тие први го урнале светскиот рекорд. Но, веднаш потоа биле поразени од кинеската екипа во следната група.
2.2 Прво коло
Група, Место, Земја, Резултат, Забелешка
4, 1, 32,422, СР
2, 2, 32,701
1, 3, 32,806
3, 4, 33,620
1, 5, 33,090
2, 6, 33,707
4, 7, 34,415
3, 8, 32,567, РЕЛ*
* СР = светски рекорд
* Велика Британија победила во својата група со време кое биле доволно за натпревар за златото, но ти биле поместени на последното место поради рана измена.
2.3 Коло за медали
Натпревар за, Екипа, Време, Место, Забелешка
злато, 32,798
32,619, РЕЛ*
бронза, 32,727
33,491, 4
* Кина имала најдобро време во финалето, но тие биле поместени на второто место поради рана измена.
Меѓународна единица

Меѓународна единица (скрат. МЕ или IU, од англ. ''International Unit'') е мерна единица во фармакологијата со која се изразува количеството на дадена супстанција, според биолошката активност или ефектот. Се користи за количинско претставување на витаминиуте, хормоните, извесни лекарства, вакцини, крвни производи и слични биолошки активни супстанции.
Многу биолошки агенси постојат во разни облици и препарати (на пр. витаминот А во облик на ретинол или ''бета''-каротин). Меѓународната единица има за цел да овозможи нивна споредба, така што разните облици и препарати со ист ефект содржат ист број на меѓународни единици. To do so, Стручниот комитет за биолошка стандардизација на Светската здравствена организација утврдува еталонски препарат на аентот, произволно го задава бројот на меѓународни единици во тој препарат, и пропишува биолошка постапка за споредување на другите препарати на истиот агенс со еталонскиот. Бидејќи бројот на меѓународни единици во секоја нова супстанција е произволен, не може да постои еквиваленција помеѓу износот на МЕ кај разни биолошки агенси. На пример, 1 МЕ на витаминот Е не може да се поистовети со 1 МЕ на витаминот A на ниеден начин, заклучно со масата и делотворноста.
И покрај името, меѓународната единица не е дел од Меѓународниот систем на мерни единици (SI) што се употребува во физиката и хемијата.
1 Масени еквиваленти на 1 МЕ
Кај некои супстанции подоцна се утврдува точен масен еквивалент на МЕ. Во таквите случаи, поранешната маса по МЕ за таа супстанција официјално се отфрла во полза на новоутврдената маса. Бројката на единиците честопати останува во употреба.
* Витамин А: 1 МЕ е биолошки еквивалент на 0,3 μг ретинол, или на 0,6 μг бета-каротин* Витамин Ц: 1 МЕ е 50 μг L-аскорбинска киселина
* Витамин Д: 1 МЕ е биолошки еквивалент на 0,025 μг холекалциферол/ергокалциферол
* Витамин Е: 1 МЕ е биолошки еквивалент на приближно 0,667 мг d-алфа-токоферол (точно мг), или на 1 мг dl-алфа-токоферол ацентат
2 Поврзано
* Фармакопеја
Хронолошка скала на Големата експлозија

Оваа хронолошка скала го прикажува редоследот на настани според теоријата за Големата експлозија, од почетокот на времето, па сè до крајот на Темното доба.
Ова е логаритамска скала што прикажува <math>10 \cdot \log_{10}</math>''секунди'' наместо ''секунда''. На пример, една микросекунда изнесува <math>10 \cdot \log_{10} 0,000 001 = 10 \cdot (-6) = -60</math>. За да го претвориме -30 од скалата во секунди, пресметуваме <math>10^{-\frac{30}{10 = 10^{-3} = 0,001</math> секунди = една милисекунда. На логаритамската скала, еден степен трае десет пати подолго од претходниот.
1 Поврзано
* Голема експлозија
* Историја на вселената
* Хронолошка скала на вселената
Ожи сир Обоа

Ожи сир Обоа (Француски: Augy-sur-Aubois) — населба и општина во Централна Франција во регионот Центар-Долина на Лоара, во департманот Шер кој припаѓа на перфектурата Сент Аман Монрон.
Според податоците од 1999 година во општината живееле 294 жители, а густината на населеност изнесувала 9ж/км<sup>2</sup>. Општината се простира на површина од 30,46км<sup>2</sup>. Се наоѓа на средна надморска височина од 260 метри (максимални 256 м, а минимални 197 м).
1 Наводи
*
Диомидови Острови

Диомидовите Острови (|острова Диомида или ''острова Гвоздева'', |Diomede Islands) — целина од два карпести острова:
* Мал Диомид (''Little Diomede'') им припаѓа на САД (Алјаска). На руски се нарекува ''остров Крузенштерна'', а ескимското име е ''Ignaluk'')
* Голем Диомид (''остров Ратмана'') ѝ припаѓа на Русија (Чукотски автономен округ). На ескимски се нарекува ''Imaqliq'' или ''Inaliq'', а англискиот назив е ''Big Diomede''.
Диомидовите Острови се наоѓаат во средината на Беринговиот Проток помеѓу Алјаска и Сибир. На север е Чукотското, а на југ е Беринговото Море. Островите разговорно се нарекуваат „Денешен Остров“ (Големиот Диомид) и „Вчерашен Остров“ (Малиот Диомид) бидејќи Голем Диомид е 21 час понапред од Малиот Диомид.
Островите се наречени по маченикот Свети Диомид, чија слава паѓа на денот кога данскиот морепловец Витус Беринг во служба на руската морнарица ги забележал пловејќи по морето.
1 Местоположба
Помеѓу островите се протега границата на двете земји, како и меѓународната датумска граница. Границата е оддалечена околу 2 км од секој остров и лежи на местоположба 168°58'37" ЗГД. Во најтесниот тел, растојанието меѓу островите изнесува 3,8 км. На западната страна на Малиот Диомид се наоѓа селото Дајомиди (''Diomede''), кое мештаните го нарекуваат Иналик (''Inalik'').
Големиот Диомид се смета за најисточна точка на Русија.
Овие острови често се споменуваат како места низ кој би поминувал идејниот мост или тунел преку Беринговиот Проток што треба да ги поврзе Русија и Америка.
Зиме помеѓу островите се протега мост од мраз, што овозможува преминување од САД во Русија (и обратно) одејќи пешки.
2 Поврзано
* Меѓународна датумска граница
* Чукотски автономен округ
Колдинг

Колдинг е значаен град во Данска, поточно во јужниот дел од државата. Градот се наоѓа во рамките на покрајната Јужна Данска, каде со околните населени места претставува општина, Општина Колдинг.
Денес Колдинг има околу 57.000 жители во градот и скоро 90.000 во поширокото градско подрачје.
1 Природни услови
Колдинг се наоѓа во јужниот дел на Данска. Од главниот град Копенхаген, градот е оддалечен само 230 километри западно.
1.1 Релјеф
Град Колдинг се наоѓа во средишниот дел на данскиот полуостров Јитланд. Градското подрачје е за типични дански услови, посебно за источните приморски подрачја на Јитланд — залив окружен од брда. Надморската височина на средиштето на градот се движи од 0 до 55 метри.
1.2 Клима
Климата во Колдинг е претежно умерено-континентална под големо влијание на Атлантикот и топлата Голфска струја.
1.3 Води
Колдинг се формирал на крајот на Колдинговиот Залив, кој претставува дел од Балтичкото Море.
2 Историја
Подрачјето Колдинг било населено уште во времето на праисторијата. Денешното население се појавило околу замокот Колдингхус, кој е изграден во 13. век.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања, и останаа многу згради од 18-от век во градскиот центар.
3 Население
Денес Колдинг има околу 60.000 жители во градските граници и околу 95.000 со околните наслени места.
Населението на Колдинг до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Галерија
Ранерс

Ранерс е значаен град во Данска, поточно во средишниот дел на државата. Градот се наоѓа во рамките на покрајната Средна Данска, каде со околните населени места претставува општина, Општина Ранерс. Денес Ранерс има околу 60.000 жители во градот и околу 95.000 во околното градско подрачје.
1 Природни услови
Ранерс се наоѓа во средишниот дел на Данска. Од главниот град Копенхаген, Ранерс е оддалечен само 330 километри северозападно.
Релјеф
Градот Ранерс се наоѓа во средишниот дел на данскито остров Јитланд. Градското подрачје е типично за данските услови. Надморската височина на средиштето на градто се движи помеѓу 0 до 55 метри.
Клима
Климата во Ранерс е типично умерено-континентална под силно влијание на Антарктикот и топлата Голфска Струја.
Води
Ранерс се формирал како единствено речно пристаниште во Данска, во долниот дел на течението на реката Гуден, која се влева во Северно Море.
Реката градот го дели на северен и јужен дел.
2 Историја
Подрачјето Ранерс било населено уште во времето на праисторијата. Населбата е формирана во 12. век, а градските права ги добила во 1350 година.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 населени
Денес Ранерс има околу 60.000 жители во градските граници и околу 95.000 со околните населени места.
Етнички состав
Населението на Ранерс до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Галерија
Берингов Проток

Берингови Проток (|Берингов пролив, |Bering Strait, јупички: ''Imakpik'') е 85 км широк морски проток помеѓу ’ртот Дежњов (Чукотски автономен округ, Русија), најисточната точка (169° 43' ЗГД) на азискиот континент и ’ртот Принц од Велс (Алјаска, САД), најзападната точка (168° 05' ЗГД) на северноамериканскиот континент. Протокот лежи малку појужно од поларникот на приближно 65° 40' СГШ. Денешната граница помеѓу САД и Русија се наоѓа на 168° 58' 37" ЗГД.
Антрополозите сметаат дека првите луѓе преминале од Азија во Северна Америка копнениот премин наречен Берингија што го сечел протокот, поврзувајќи ги двата континента. Ова денес веројатно е подводен срт кој тогаш бил на површина. Теоријата вели дека тогаш океанот бил на пониско ниво, поради тоа што огромно количество на вода било заробено во ледниците.
Руското крајбрежје долж Беринговиот Проток е затворено за јавноста како воена област и сите неовластени лица се задржуваат накратко во притвор и се испраќаат назад од кајшто дошле.
1 Историја
Прв што поминал низ Беринговиот Проток бил рускиот истражувач Семјон Дежњов (1648). Во 1728 во протокот влегол данскиот истражувач Витус Беринг во служба на руската морнарица, чие име го носи протокот и морето. Првиот што преминал од Азија во Америка преку него е Михаил Гвоздев (1732). Во 1878/79, финскиот истражувач Адолф Ерик Норденшелд препловил долж целиот северен брег на Сибир, со тоа докажувајќи дека не постои сувоземен премин помеѓу Азија и Северна Америка.
2 Географија
Беринговиот Проток е широк околу 85 км, а длабочината се движи од 30 до 49 м. Го поврзува Чукотското Море (во состав на Северноледениот Океан) на север со Беринговото Море (во состав на Тихиот Океан) на југ.
Меѓународната датумска граница се протега на подеднакво растојание помеѓу двата Диомидови Острови во протокот, на растојание од 1,6 км. Со ова, руската и американската страна се во различни календарски денови, така што ’ртот Дежњов е 21 час понапред од американската страна (20 часа при летно сметање на времето).
3 Население
Подрачјето околу протокот е слабо населено.
На американската страна, делот што се граничи со протокот му припаѓа на Номското пописно подрачје, со население од 9.000 жители. Целата област не е поврзана со патишта до поголемите населени места во Алјаска, со искчучок на неколку околу градот Ном.
На руската страна, карајбрежјето спаѓа во Чукотскиот автономен округ. Долж протокот се среќаваат населените места Провиденија (4.500 жит.) и Чукотски (5.200 жит.).
На половина пат во протокот се наоѓаат Диомидовите Острови. На островот Мал Диомид (САД) има селце со училиште.
4 Предложен тунел
Постојат разни предлози за патно поврзување на Алјаска и Сибир со мост или тунел преку Беринговиот Проток. Во август 2011, и покрај голоемите политички, технички и финансиски потешкотии, Русија го одобрила проектот „TKM-World Link“ за изградба на тунел во вредност од 65 милијарди долари. Доколку се оствари планираното, ова ќе биде најдолг тунел во светот (103 км).
5 Поврзано
* Берингово Море
* Диомидови Острови
* Чукотски автономен округ
* Меѓународна датумска граница
6 Наводи
**
Безвучна забна струјна согласка

Безвучната нешушкава забна струјна согласка (безвучен забен фрикатив'') е вид на согласка што се среќава во некои јазици. Во латиницата, гласот е познат како англискио или албанскио ''th''. Иако, во светски рамки, гласот е редок како фонема, истиот се среќава во некои од најраспостранетите и највлијателни јазици. Меѓународната фонетска азбука (МФА) ја бележи согласката со симболот ⟨⟩, а во X-SAMPA истата е означена со T.
Забните струјни согласки честопати се нарекуваат „меѓузабни“ бидејќи се изговараат со јазикот меѓу горните и долните заби, а не со јазикот врз задната страна на горните заби, како кај забните согласки.
Од вкупно 60 јазици во светот со повеќе од 10 милиони говорници, само англискиот, литературниот арапски, кастиљскиот шпански (т.е. само во Шпанија), бурманскиот и грчкиот ја имаат оваа согласка.
Низ историјата, со текот на времето гласот се изгубил во некои јазици како највеќето германски јазици и говори, задржувајќи се само во англискиот и исландскиот.
1 Особености
Безвучната забна струјна согласка ги има следниве особености:
Ја нема забразденоста на јазикот, насоченоста на воздушниот тек и високите честоти на шушкава согласка.
2 Јазици
Јазик, Збор, МФА, Значење, Белешки
ајкулозаливски, 'четири'
албански, sq, 'вели'
амамиски, 'сонце'
англиски, en, 'тенок'
арапахо, 'пчела'
арапски, литературен, ar, 'цврст'
башкирски, уҫал, 'налутен'
берберски, кабилски, 'сече'
берта, 'јаде'
бурмански, my-Mymr, 'три'
велшки, cy, 'седум'
волајтански, 'цвет'
галисиски, gl-Latn, 'нула'
гвено, 'око'
гвичински, gwi-Latn, 'панталони'
грчки, el, 'море'
емилискоромањолски, eml-Latn, 'лице'
каренски, сгау, 'три'
карук, 'еден'
квама, 'се смее'
кикапу, 'три'
корнски, kw-Latn, 'осум'
леонски, lli-Latn, 'нула'
лоредијакаркар, 'четири'
маса, 'пет'
санички, ''TÁŦES'', 'осум'
сардински, нуорски, srd-Latn, 'месо'
свахили, swa-Latn, 'вредност'
сириски, западноновоарамејски, syr, 'три'
сиуански, лакота, 'четири'
танакрошки, tcb-Latn, 'жарчиња'
тода, 'девет'
туркменски, tk, 'осум'
тучонски, северно наречје, ttm-Latn, 'панталони'
јужно наречје, tce-Latn
ридскојумански, хавасупајски, 'пет'
хулапајски
јавапајски
хан, ath-Latn, 'сакам'
харасиски, 'два'
хебрејски, ирачко наречје, he, 'хребрејски јазик'
јеменско наречје
хлајски, басадуншки, 'еден'
џуаншки, za, 'јазик'
шони, sjw-Latn, 'три'
шпански, кастиљски, es, 'лови'
3 Поврзано
* Звучна забна струјна согласка
* Струјна согласка
* Забна согласка
4 Библиографија
*****
168. западен меридијан

168. западен меридијан (168° ЗГД) — меридијан што се протега од Северниот Пол, преку Северноледениот Океан, Северна Америка, Тихиот Океан, Јужниот Океан и Антарктикот до јужниот Пол.
Овој меридијан образува голема кружница со 12. источен меридијан.
Почнувајќи од Северниот Пол, па на југ до Јужниот, 168° ЗГД минува низ:
:
Координати, Земја, територија, море, Белешки
Северноледен Океан
Чукотско Море
Берингово Море
Алјаска - полуостровот Сјуард
Берингово Море, Минува веднаш источно од островот Кинг, Алјаска,
Алјаска - островот Умнак
Тихи Океан, Минува веднаш источно од атолот Роз,
Берингово Море
Антарктика, Росова Зависност, под управа на
1 Поврзано
*167. западен меридијан
*169. западен меридијан
Вајле

Вајле (|Vejle) — значаен град во Данска, поточно во средишниот дел на државата. Градот е управен центар на Јужна Данска, каде со околните населени места претставува општина, Општина Вајле.
Денес Вајле има 51,804 жители (1 јануари 2012) во градот и 108,021 во поширокото градско подрачје.
1 Природни услови
Вајле се наоѓа во средишниот дел на Данска. Од главниот град Копенхаген, градот е оддалечен само 235 километри западно.
Релјеф: Градот Вајле се наоѓа во средишниот дел на данскиот полуостров Јитланд. Градското подрачје е типично за дански услови.
Надморската височина на средиштето на градот се движи од 0 до 70 метри. Во средината се наоѓа котлина, која се завршава со залив. Падините и од двете страни на котлината и заливот достигнуваат најголеми височини околу ридот Мункебјерг, каде буката процвета 14 денови пред процветувањето во останатите места во Данска.
Клима: Климата во градот Вајле е претежно умерено-континентална под силно влијание на Атлантикот и топлата Голфска струја.
Води: Вајле се формирал на крајот на истоимениот фјорд Вајле, кој претставува дел од Северното Море.
Името на градот значи "''плитко место''" или "''газ''", што е прилично точен назив, со оглед на тоа дека градот се наоѓа во внатрешноста на заливот, на доста плитко место, па е возможно лесно преминување.
2 Историја
Подрачјето на Вајле било населено уште во времето на праисотријата. Денешната населба првпат се споменува во 1256 година, а во 1327 година, населбата ги добила градските права.
Средишниот дел на градот се ширел околу потокот ''Вајле и Грејс''. Подоцна градот се проширил на брегот на ''Сондермаркен и Молхолм'' на југот, и ''Норемаркен и Ухој'' на север, додека кон запад се ширел во текот на триесеттите години на дваесеттиот век.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 Население
Денес Вајле има околу 51.000 жители во градските граници и околу 106.000 со околните населени места.
Етнички состав
Населението на Вајле до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Стопанство
Вајле некогаш бил познат како „дански Манчестер“, додека денес е средиште на ИТ-секторот.
5 Галерија
Хорсенс

Хорсенс (|Horsens) — значаен град во Данска, поточно во средишниот дел на државата. Градот се наоѓа во рамките на регионот Среден Јитланд, каде со околните населени места претставува една општина, Општина Хорсенс. Денес Хорсенс има околу 54.000 жители во градот и околу 82.000 во поширокото градско подрачје.
Хорсенс е познат како места на раѓање на познатиот морепловец Витус Беринг, кој го дал името на Беринговото Море и на Беринговиот Остров.
1 Природни услови
Хорсенс се наоѓа во средишниот дел на Данска. Од главниот град Копенхаген, Хорсенс е оддалечен само 260 километри западно.
Релјеф: Градот Хорсенс се наоѓа во средишниот дел на данскиот остров Јитланд. Градското подрачје е типично за данските услови. Надморската височина на средиштето на градот се движи измеѓу 0 и 50 метри.
Клима: Климата во Хорсенс е умерено-континентална под силно влијание на Атлантикот и топлата Голфска струја.
Води: Хорсенс се формирал на крајот на Хорсенскиот Залив, кој претставува дел од Северното Море.
2 Историја
Подрачјето Хорсенс било населено уште во времето на праисторијата. Денешната населба првпат се споменува околу 1100 година, а во 13 век населбата ги добила градските права.
И покрај петгодишната окпупација на Данска (1940-1945) од страна на Третиот Рајх, Хорсенс и неговото население не претрпеле многу големи страдања.
3 Население
Денес Хорсенс има околу 54.000 жители во градските граници и околу 82.000 со околните населени места.
Етнички состав
Населението на Хорсенс до пред неколку децении било населено со типично и исклучиво етнички данско население. И денес етничките Данци се во поголем број, но сепак има доселеници од странство.
4 Стопанство
Хорсенс е индустриски развиено средиште и има силна електронска индустрија.
Во Хорсенс се наоѓа единствениот индустриски музеј во Данска.
5 Галерија
Гајзинг

Гајзинг (|Geising) — општинска единица на градот Алтенберг во округот Саксонска Швајцарија-Источни Рудни Планини, во Саксонија, Германија. Се наоѓа на Рудните Планини, близу до границата со Чешка, 13 километри северно од Теплице и 32 километри јужно од Дрезден. Од 1 јануари 2011 година е дел од градот Алтенберг.
Псевдожитарки

Псевдожитарки се скриеносемени (нетревести) растенија што се употребуваат како житарки (кои се треви). Семињата се готват и јадат цели, или се мелат во брашно. Примери за псевдожитарки се штирот (опашкин штир, црвен штир, челенка), квинојата и хелдата.
1 Список на псевдожитарки
* штир (''Amaranthus''):
:* опашкин штир (''Amaranthus caudatus'')
:* црвен штир (''Amaranthus cruentus'')
:* темен штир (''Amaranthus hypochondriacus'')
* мајански орев (''Brosimum alicastrum'')
* хелда (''Fagopyrum esculentum'')
* кија (''Salvia hispanica'')
* кикиришка (''Celosia'')
* кањива (''Chenopodium pallidicaule'')
* берландиеова лобода (''Chenopodium berlandieri'')
* квиноја (''Chenopodium quinoa'')
* багрем (''Acacia'')
2 Поврзано
* Житарки
* Полјоделство
* Фуражни култури
* Земјоделски култури
Хернинг

Хернинг е значаен град во Данска, поточно во западниот дел на државата. Градот се наоѓа во рамките на регионот Среден Јитланд, каде со околните населени места претставува општина, Општина Хернинг.
Денес Хернинг има 46.873 жители (од 1 јануари 2012) во градот и околу 86.000 во поширокото градско подрачје.
1 Природни услови
Хернинг се наоѓа во западниот дел на Данска. Од главниот град Копенхаген, градот е оддалечен само 310 километри северозападно.
Релјеф: Градот Хернинг се наоѓа во средишниот дел на данскиот полуостров Јитланд.
Градското подрачје е претежно рамничарско.
Надморската височина на средиштето на градот се движи од 40 до 55 метри.
Клима: Климата во Хернинг е умерено-континентална под големо влијание на Атлантикот и топлата Голфска струја.
Води: Хернинг се формирал во внатрешноста на Данска. Градот исто така нема излез на река, а во околината на градот има многу мали езерца, кои денес најмногу се користат во турустички цели.
2 Историја
Подрачјето на Хернинг било населено уште во времето на праисторијата. Населбата првпат се споменува во 1579 година, но сè до 19 век тоа претставувало село. Дури тогаш, со развој на текстилната индустрија, населбата почнала да расте, а во 1913 Хернинг ги стекнал градските права.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 Население
Денес Хернинг има 46.873 жители во градските граници и околу 86.000 со околните населени места.
Етнички состав
Населението на Хернинг до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Галерија
Вајле (фјорд)

Вајле (дан. ''Vejle'') е фјорд во Данска. Должината на фјордот изнесува околу 22 километри, и се протега источно од градот Вајле па сè до малите градови Трелде Нес на јужната страна и Јуелсминде на северната страна на устието. Мирните површински води на фјордот се опкружени со ниски шумски ридови обликувани од ледниците во текот на ледената доба.
Јавните проекти повторно ги обликувале малите реки опкружувајќи го фјордот уште од средниот век.
Автопатот E45 го поминува фјордот источно од Вајле на мостот на Вајле.
1 Пиврзано
* Вајле
* Мост на Вајле
Метла

Метла — алатка во домаќинството наменета за метење со цел одржување на хигиената. За изработка на метлите може да бидат искористени природни материјали, како што е соргото, или синтетички матерјали кои се врзуваат во сноп. Метлата може да биде со куса рачка или со долга рачка и до два метра.
Се мете така што метлата се движи од една на друга страна сè додека материјалот не се растера на страна или не се собере на купче за полесно да се исфрли со лопатка.
1 Поврзано
* Метларски занает
2 Наводи
nds-nl:Riesebessem
Сечило

Сечило е дел од алатка, оружје, или машина со раб кој е дизајниран да сече, боде, буши, цепи, лупи, пробива или струже по површини и материјали. Сечилото може да биде направено од камен, метал, керамика или друг материјал.
Тесла

Тесла е алатка која служи за делкање или мазнење на грубо исечено дрво при рачна обработка.
При обработка на дрвото со тесла, обично се опчекорува даската или трупецот и се замавнува со теслата надолу во правец на стапалата, сечејќи, кинејќи, кршејќи или со еден збор делкајќи делови од дрвото, при што се поместува наназад оставајќи пред себе релативно мазно обработена површина на дрвото.
Теслата може да се искористи и за други операции, како што е сечење на дрва.
Сечилото на теслата, за разлика од секирата е поставено нормално во однос на дршката, односно се наоѓа во иста положба како и сечилото на мотиката.
Теслата се користи и во градежништвото. Теслата од другата страна е обликувана како чекан па со неа може да се зачукуваат шајки. Од предната страна на делот кај сечилото обично има погоден отвор кој служи за вадење на шајки.
Алтенберг (Германија)

Алтенберг (|Altenberg) — град во округот Саксонска Швајцарија-Источни Рудни Планини, во сојузната покраина Саксонија, Германија. Се наоѓа на Рудните Планини, близу границата со Чешка, 15 километри северозападно од Теплице и 32 километри јужно од Дрезден.
1 Спорт
Во околината на градот се наоѓаат терени за боб, санкање и скелетон, кои се изградени во 1987 година.
Светското првенство во овие спортови во 2008 се одржало од 11 до 24 февруари 2008 во Алтенбург, Германија, по петти пат. Претходно се одржале првенства во 1991 (боб), 1994 (скелетон), 1999 (скелетон) и 2000 (машки боб). Алтенберг по првпат бил домаќин на сите настани на едно првенство.
Хелсингер

Хелсингер е значаен град во Данска, поточно во источниот дел на државата. Градот се наоѓа во рамките на Престолнинскиот регион, каде со околните населени места претставува општина, Општина Хелсингер.
Денес Хелсингер има 46.300 жители (од 1 јануари 2012) во градот и околу 61.000 во поширокото градско подрачје.
Хелсингер е познат и по замокот Кронборг, кој бил место на дејството во трагедијата на Вилијам Шекспир, „Хамлет“.
1 Природни усллови
Хелсингер се наоѓа во крајниот источен дел на Данска. Од главниот град Копенхаген, градот е оддалечен само 45 километри западно.
Хелсингер истовремено претставува точка во Данска, која е најблиска до Шведска и Скандинавскиот Полуостров. Спроти Хелсингер се наоѓа шведскиот град Хелсинборг, оддалечен само 4 км преку морето.
Релјеф'': Градот Хелсингер сенаоѓа во крајната североисточна точка на данскиот остров Зеланд.
Градското подрачје е типично за дански услои.
Надморската височина на средиштето на градот се движи измеѓу 0 и 50 метри.
Клима: Климата во Хелсингер е претежно умерено-континентална под големо влијание на Атлантикот и топлата Голфска струја.
Води: Хелсингер се формирал на место каде почнува Ересундскиот премин од страна на Категат. На даденото место пролазот е најтесен, односно тука островот Зеланд е најблизок до Шведска и Скандинавскиот Полуостров.
2 Историја
Подрачјето Хелсингер било населено уште во времето на праисторијата. Денешното население првпат се споменува во 1321 година, а во 1420 година на местото бил подигнат замок, кој бил главна причина за оживување и развивање на населбата. Затоа населбата во 17 век ги добила градските права.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 Населени
Денес Хелсингер има 46.300 жители во градските граници и околу 61.000 со околните населени места.
Етнички состав
Населението на Хелсингер до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Стопанство
Хелсингер денес првенствено се потпира на терцијалниот стопански сектор, трговија, услуги и туризам.
5 Културни знаменитоси на градот
Градот Хелсингер е значајно туристичко одредиште, пред сè благодарејќи на замокот Кронборг, кој место на дејството во трагедијата на Шекспир, „Хамлет“.
* Дворец Кронборг (15. век, дограден во 16. век)
* Црква Св. Марија (1430.)
* Црква Св. Олаф (1559.)
6 Галерија
Силкеборг

Силкеборг е значаен град во Данска, поточно во западниот дел на државата. Градот се наоѓа во рамките на регионот Среден Јитланд, каде со околните населени места претставува општина, Општина Силкеборг.
Денес Силкеборг има околу 43.000 жители во градот и околу 88.000 во поширокото градско подрачје.
1 Природни услови
Силкеборг се наоѓа во западниот дел на Данска. Од главниот град Копенхаген, Силкеборг е оддалечен само 300 километри северозападно.
Релјеф: Градот Силкеборг се наоѓа во средишниот дел на данскиот полуостров Јитланд. Надморската височина на средиштето на градот се движи помеѓу 30-70 метри.
Клима: Климата во Хернинг е умерено-континентална под големо влијание на Атлантикот и топлата Голфска струја.
Води: Силкеборг се формирал во внатрешноста на Данска. Градот исто така не излегува на река, но во средината на градот се наоѓа истоименото езеро Силкеборг.
2 Историја
Подрачјето на Силкеборг било населено уште во времето на праисторијата. Населбата првпат се споменува во 1662 година, а градските права ги добива во 1767 година.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 Население
Денес Силкеборг има околу 43.000 жители во градските граници и околу 88.000 жители со околните населени места.
Етнички состав
Населението на Хернинг до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Галерија
Нествед

Нествед е значаен град во Данска, поточно во југоисточниот дел на државата. Градот се наоѓа во рамките на регионот Зеланд, каде со околните населени места претставува општина, Општина Нествед.
Денес Нествед има 41,857 жители (од 1 јануари 2012). во градот и околу 81.000 во поширокото градско подрачје.
1 Природни услови
Нествед се наоѓа во југоисточниот дел на Данска. Од главниот град Копенхаген, Нествед е оддалечен само 85 километри југозападно.
Релјеф: Градот Нествед се наоѓа во јужниот дел на данскиот полуостров. Надморската височина на средиштето наг радот се движи помеѓу 5-40 метри.
Клима: Климата во Нествед е умерено-континентална под големо влијание на Атлантикот и топлата Голфска струја.
Води: Нествед се формирал во непосредна близина на брегот на Балтичкото Море (поточно во заливот Смејланд). Блискиот морски брег претставува мочуриште, а водата е заматена. Па затоа до градското пристаниште води прокоп.
2 Историја
Подрачјето Нествед било населено уште во праисторијата. Населбата првпат се споменува во 1135 година, кога подрачјето со цркавата Св. Петар било доделено на Бенедиктинците. Населбата трговските права ги добила во 1140 година.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 Население
Денес Нествед има околу 42.000 жители во градските граници и околу 81.000 со околните населени места.
Етнички состав: Населението на Хернинг до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Галерија
Кеге

Кеге е значаен град во Данска, поточно во источниот дел на државата. Градот се наоѓа во рамките на регионот Зеланд, каде со околните населени места претставува општина, Општина Кеге.
Денес Кеге има околу 35.000 жители во градот и околу 57.000 жители во поширокото градско подрачје.
1 Природни услови
Куге се наоѓа во источниот дел на Данска. од главниот град Копенхаген, Кеге е оддалечен само 40 километри југозападно.
Релјеф: Градот Кеге се наоѓа во јужниот дел на данскиот остров Зеланд. Градското подрачје е претежно рамничарско. Надморската височина на градското средиште се движи помеѓу 0-10 метри.
Клима: Климата во Кеге е претежно умерено-континентална по големо влијание на Атлантикот и топлата голфска струја.
Води: Кеге се формирал непосредно до Балтичко Море, пред неговото стеснување во Ересундски мореуз. Старото градското езеро се формирало на место на сливот на истоимената река Кеге во морето.
2 Историја
Подрачјето на Кеге било населено уште во времето на праисторијата. Населбата првпат се споменува околу 1100 година, а во 1288 година ги добило градските права.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 Население
Денес Кеге има околу 35.000 жители во градските граници и околу 57.000 со околните населени места.
Етнички состав: Населението на Кеге до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Галерија
Европско првенство во водени спортови 1926

1-то Европско првенство во водени спортови се одржа во Будимпешта, Унгарија од 18 до 22 август 1926 година. На ова прво издание учествувале само машки натпреварувачи.
1 Табела на медали
1, 5, 3, 4, 12
2, 2, 3, 3, 9
3, 2, 2, 0, 4
4, 0, 1, 0, 1
5, 0, 0, 1, 1
5, 0, 0, 1, 1
Вкупно 9 9 9 27
2 Освојувачи на медали
2.1 Скокови во вода
3 метри, Артур Мунд, Јозеф Лехнир, Јулиус Балаш
Платформа, Ханс Лубер, Хелге Уберг, Алберт Најт
2.2 Пливање
100 м краул, Истван Барани, 1:01.0, Арне Борг, 1:01.1, Георг Вернер, 1:03.6
400 м краул, Арне Борг, 5:14.2, Хелберт Хајнрих, 5:21.4, Фридрих Бергес, 5:25.6
1500 м краул, Арне Борг, 21:29.2, Фридрих Бергес, 22:08.2, Јоаким Радемахер, 22:19.8
100 м грбно, Густав Фролих, 1:16.0, Кароли Барта, 1:16.0, Ескил Лундал, 1:16.1
200 м градно, Ерих Радемахер, 2:52.6, Лус ван Парис, 2:54.8, Вилхелм Прасе, 3:00.1
4×200 м краул, Огуст ХајтманЈоаким РадемахерФридрих БергерХерберт Хајнрих, 9:57.2, Золтан БитскејАндреас ВаниеГеза ЗигритзИстван Барани, 10:03.4, Аке БоргАрне БоргЕскил ЛундалГеорг Вернер, 10:06.8
2.3 Ватерполо
Ватерполо - мажи
3 Наводи
*
Островски територии на САД

Островски територии (|insular areas) — зависни подрачја под управа на САД, но не припаѓаат на ниедна сојузна држава, ниту на федералниот округ Колумбија. За нивната управа е задолжена Службата за островски работи во состав на Министерството за внатрешни работи.
Бидејќи териториите не се составен дел од самите САД, жителите уставно право на американско државјанство, туку го добиваат истото со повелба на конгресот. Исклучок е Американска Самоа, чии жители можат да живеат и работат во САД, но не и да гласаат и вршат јавни должности.
Жителите на островските територии не плаќаат данок на приходи, но се обврзани кон САД со други давачки како што се царинските, данок на стоков промет, социјално осигурување и др.
Во островските територии се вбројуваат не само зависните територии на туку и независните земји што имаат потпишано договор за слободно здружување со САД. Иако учествуваат во многу заеднички работи, тие се правно засебни од САД и нивните жители не се државјани на таа земја.
За разлика од сојузните држави, суверенитетот на овие територии не е во народот, туку во Конгресот. Оваа установа потоа им дава право на значајна самоуправа и пратеник во своите редови без право на глас.
1 Список на територии и статус
Во островските територии влегуваат неколку карипски и тихоокеански острови.
1.1 Во состав на САД
1.2.1 Населени
* нема
1.2.2 Ненаселени
* (ненаселен, природен резерват, но под управа на Службата за островски работи; дел од Малите оддалечени острови на САД)
1.2 Зависни територии
1.2.1 Населени
** (официјално неорганизирана, но има самоуправа под Министерството за внатрешни работи на САД)
***
1.2.2 Ненаселени
Заедно со Палмирскиот Атол, следниве острови ја сочинуваат целината наречена Мали оддалечени острови на САД:
* Бахо Нуево ''(гребен, го оспорува Колумбија)''*** (природен резерват)
*''(го оспорува Хаити)''*''(го оспоруваат Маршалските Острови)''*** Сераниља ''(гребен, го оспорува Колумбија)''*
1.3 Во слободно здружение
Ова се три суверени држави што влегле во слободно здружение со САД.
***
1.4 Поранешни територии
* (под заедничка управа на Панама и САД од 1903 до 1979 г.)
*, (стекнала независност во 1902 г.)
* (стекнале независност во 1946 г.)
2 Поврзано
*Зависна територија
*Мали оддалечени острови на САД
*Поморска база „Гвантанамо“
*Административна поделба на САД
Фредериција

Фредериција (|Fredericia, изг. [fʀɛðəˈʀedɕa]) — значаен град во Данска, поточно во средишниот дел од државата. Градот се наоѓа во рамките на регионот Јужна Данска, каде со околните населени места ја сочинува општината Фредериција. Основан е како тврдина од кралот Фредерик III во 1650 г.
Денес самипот град има 39.922 жители (2014), а општината Фредериција брои вкупно 50.324 жители (2014).
1 Природни услови
Фредериција се наоѓа во средишниот дел на Данска. Од главниот град Копенхаген, Фредериција е оддалечен 210 км на запад.
;Релјеф
Градот Фредериција се наоѓа во источниот дел на данскиот полуостров Јитланд, на местото каде што најмногу се доближува со островот Фин. Ваквото стратегиско и прометно значење придонел на ова место да се формира град. Надрморкста височина на градот се движи од 0 до 25 метри.
;Клима
Климата во Фредериција е умерено-континентална под влијание на Атлантикот и топлата голфска струја.
;Води
Фредериција се формирала на Лилебелт, канал имзеѓу кој се раздвојуваат островот Фин и полуостровот Јитланд. Просечната широчина на каналот изнесува 1,0-1,5 километри. Средишниот дел од градот се наоѓа на местото каде Лилебелт се отвора во море, т.е. во Категат.
2 Историја
Подрачјето Фредериција било населено уште во времто на праисторијата. Денешната населба била формирана во 1650 година од страна на кралот Фредерик III. Населбата е замислена како тврдина на Данска на Јитланд, за обезбедување на даденото подрачје по Триесетгодишната војна.
Во 1846 година кај градот се доселила карактеристична битка во војната помеѓу Данска и Шлезивиг-Холштајн.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
3 Население
Денес Фредериција има 39.797 жители во градските граници и околу 50.000 со околните населени места.
;Етнички состав
Населението на Хернинг до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
4 Познати личности
;Родени
* Хенрик Понтопидан (1857-1943) — писател
* Ерик Холтвед (1899–1981) — етнолог
* Сесил Бедкер (1927- ) — писател и поет
* Јерген Виг Кнудсторп (1968- ) — стопанственик, ген. директор на „Лего“
* Томас Серенсен (1976– ) — фудбалер
;Починати
* Драган Богдановски (1929-1998) — истакнат македонски политички иселеник, дисидент и еден од основачите на ВМРО-ДПМНЕ. Починал во воз во овој град, на пат од Шведска во Германија, а погребан е во Куманово.
5 Галерија
6 Поврзано
* Фредериција (општина)
Алат

Алат е помошно средство со кое рачно или машински се обработуваат материјалите. Со алатките полесно, побрзо и попрецизно се работи. Алатките овозможуваат изработка на многу сложени производи. Постојат голем број на алатки за најразлична намена. Алатките може да бидат едноставни, но и многу сложени.
1 Поделба
Примената и развојот на алатите непосредно се поврзани за антрополошкиот развој на човечкото општество и цивилизација. Основната цел е да се олесни и забрза работата. Посебен замав во развојот на алатите се случил со почетокот на масовното производство на различни уреди и опрема (на пример, автомобили).
1.1 Поделба според материјалот и дејноста
Според материјалот кој се обработува и дејноста, алатот може да се подели на:
* алат за обработка на метал
* алат за обработка на дрво
* алат за обработка на полимери
* алат кој се употребува во градежништвото
* алат кој се употребува во земјоделието
* друг алат: за домаќинство, за златарски работи, кројачки занаети, фризерски занаети, ...
1.2 Поделба на алатот во машинството
Општа поделба на алатот во машинската струка:
* резен алат, во директен допир со материјалот го обликува производот (глодало, нож, ...)
* алат за стегање, посредува помеѓу резниот алат, материјалот за обработка и машината, со што влијае на обликувањето на производот (стеги, стезни глави, ...)
* мерни инструменти, служат за мерење и контрола во текот на обработката (либела, метро, вагрес, микрометар, шублер, шестар, мерни плочки, мерни ливчиња, ...)
* алатот за рачна обработка (клешти, клучеви, одвртки, турпии, ...)
* рачен алат со сопствен погон (електрична рачна дупчалка, брусилка, полирка, ...)
1.3 Поделба според начинот на користење и набавка
* стандарден алат, се купува слободно на пазарот и како таков се употребува, служи за општа употреба, стандардизиран е по квалитет и димензии (на пример: нож, глодало, сврдел, клуч, ...)
* типизиран алат, изработен е со висок степен на спремност за употреба но не може веднаш да се употреби без претходна доработка или доградба.
* специјален алат, не може да се купи слободно на пазар, потребно е да се направи или нарача, служи за изработка на конкретен произбод (пример направи за бушење и монтажа, шаблони за сечење и обликување, калапи за лиење на полимери и сл.)
2 Алатот како тема во уметноста и во популарната култура
* „Сребрениот чекан на Максвел“ (англиски: ''Maxwell's Silver Hammer'') — песна на британската рок група Битлси од 1969 година.* „Божествен чекан“ (англиски: ''Divine Hammer'') — песна на американската рок група Бридерс (''The Breeders'') од 1993 година.* „Секирче“ (англиски: ''Small Axe'') — песна на Боб Марли енд д Вејлерс (''Bob Marley and the Wailers'') од 1973 година.* „Внимателно со секирата, Јуџин“ (англиски: ''Careful With That Axe Eugene'') — песна на британската рок-група Пинк Флојд (''Pink Floyd'') од 1969 година.* „Најмекиот чекан“ (англиски: ''The Softest Hammer'') — песна на американската рок група ''fIREHOSE'' од 1989 година.